## Uredbu o postupku nabave roba i usluga i ustupanju radova

### NN 13/1995 (28.2.1995.), Uredbu o postupku nabave roba i usluga i ustupanju radova

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupnićkog
doma Sabora Republike Hrvatske ("Narodne novine", broj 79/94),
Vlada Republike Hrvatske je na sjednici održanoj 23. veljače 1995.
godine, donijela

## Uredbu

### o postupku nabave roba i usluga i ustupanju radova

OPĆE ODREDBE

Članak 1.

Ministarstva i druga tijela državne uprave i ostala tijela državne vlasti
i njihove službe, tijela jedinica lokalne samouprave i uprave i njihove
službe, kao i druge pravne osobe mogu nabavljati robe i usluge te kao naručitelji
ustupati radove koji se plaćaju sredstvima državnog proračuna
ili državnih jamstava sukladno zakonu, ili proračuna jedinica lokalne
samouprave, ili izvan proračunskih fondova, pod uvjetima, na način
i po postupku propisanim ovom Uredbom.

Članak 2.

Za svrhe ove Uredbe, izrazi koji se rabe imaju sljedeća značenja:

1. .Korisnici "su pravne osobe, tijela i službe označeni
u odredbi članka 1. ove Uredbe i navedeni u Popisu uz ovu Uredbu.

2. .Robe "označavaju sirovine, poluproizvode i proizvode,
strojeve opremu, rezervne dijelove, dijelove i kompletne objekte, industrijska
i druga postrojenja, uključujući s njima povezane usluge,
kao što su prijevoz, osiguranje, montaža, probni rad, poduka, početno
održavanje te usluge manje vrijednosti koje su ponuđene i ugovorene
u svezi glavnog posla, zatim industrijsko vlasništvo, patenti, licence,
know-how, te istražni radovi, izrada karata i slični poslovi ako
nisu navedeni u točki 4. ovoga članka

3. "Radovi" su građenje građevina (pripremni radovi,
građevinski radovi, ugradnja i montaža opreme, gotovih građevinskih
elemenata i konstrukcija) rekonstrukcija građevina (adaptacija, nadgradnja
dogradnja, sanacija, izmjena opreme, izmjena tehnoloških procesa, modernizacija
i sl.), održavanje građevina, uklanjanje građevina, te bilo koji
drugi rad ove prirode koji je u svezi s izgledom objekta ili mjesta na
kojem se obavljaju radovi.

4. "Usluge" znače stručne savjete ili drugu
tehničko-tehnološku pomoć, bilo da ih daje pojedini stručnjak
ili grupa stručnjaka, koji su potrebni korisniku na tehničkotehnološkim,
pravnim i ekonomskim područjima koja uključuju, ali se ne
ograničavaju na studije, izradu nacrta i detaljnih programa, projektiranje,
ekspertize, nadzor, knjigovodstvo, financije, projektiranje i izgradnja
informacijskog sustava, razvitak i uvođenje elektroničkog poslovanja,
usluge elektroničke obrade podataka i elektroničke razmjene
podataka, organizaciju rada, upravljanje, kontrolu kvalitete te stručne
savjete kada se radi o bilo kojem području javne djelatnosti i uslugama
u svezi s opskrbom energijom, vodom ili prometom, te stručne savjete
kada se radi o bilo kojem području javne djelatnosti i uslugama
u svezi s opskrbom energijom, vodom, prometom ili elektroničkom
razmjenom informacija i komunikacija itd., kao i poduka na tim područjima,

5. "Najpovoljnija ponuda" označava konačnu cijenu
neke ponude i najbolje odgovara zahtjevima i uvjetima nabave.

6. "Ponuditelj", odnosno "dobavljač", odnosno
"izvoditelj" označava fizičku ili pravnu osobu
koja nudi i bavi se isporukom "roba", "radova" i/ili
obavljanjem "usluga" prema gore navedenoj definiciji

7. "Dobavljač usluga" označava fizičku
ili pravnu osobu uključujuči sveučilište ili ustanovu
koja pruža "usluge" prema definiciji u točki 4. ovoga
članka.

PODRUČJA PRIMJENE

Članak 3.

1. Odredbe ove Uredbe primjenjuju svi korisnici iz članka 1.
ove Uredbe za nabavu roba, usluga ili ustupanje radova ako je pojedinačna
ili ukupna vrijednost nabave u proračunskoj godini jednaka ili veća
od 200.000 kuna.

2. Korisnik mora osigurati da svoje potrebe za robama, radovima i uslugama
ne dijeli tijekom proračunske godine s namjerom da izbjegne primjenu
javnog nadmetanja određenog u člancima 5. do 10. Izuzeće
od ove odredbe odobrava Ministarstvo financija

3. Za ministarstva i tijela državne uprave ili druge korisnike državnog
proračuna koji imaju iste potrebe nabave, Vlada Republike Hrvatske
može zadužiti ministarstvo ili tijelo ili odrediti zastupnika koji će
za njih voditi postupak nabave i izvršavati zajedničku nabavu.

4. Odredbe ove Uredbe ne primjenjuju se na nabavu manju od 200.000 kuna,
zatim na nabavu sredstvima od inozemne javne ili privatne pomoći
(poklon) kao i nabavu sredstava od zajmova putem sklopljenih međunarodnih
sporazuma ako je istovremeno ugovoren postupak i način nabave, te
na nabavu za posebne namjene i potrebe kada postoji poseban vojno-strateški
i/ili državni interes. Posebni interes utvrđuje Vlada Republike Hrvatske
na prijedlog nadležnog ministarstva ili državne upravne organizacije.

5. Ova Uredba ne primjenjuje se na postupke i načine korištenja
sredstava izvanrednih potpora iz proračunskih sredstava ili ako
su ona pribavljena ili dodijeljena sukladno nekom posebnom zakonu (sanacija
šteta od prirodnih i drugih nepogoda).

6. U odnosu na prava saveza Hrvatskih vojnih invalida domovinskog rata
i Udruge obrtnika hrvatskih ratnih i vojnih invalida primjenjuju se odredbe
Zakona o pravima hrvatskih branitelja iz domovinskog rata ("Narodne
novine", broj 2/94).

7. Ako su predmet nabave usluge ili radovi kojih je predračunska
vrijednost veća od 6,000.000 kuna, korisnik može od ministarstva
financija zatražiti odobrenje da se nabava izvrši uz primjenu nacionalne
povlastice (preferencijala) za domaće dobavljače odnosno izvoditelje.
Korisnik koji nabavlja, koristeći nacionalnu povlasticu za dobavljače/izvoditelje
sa sjedištem u Republici Hrvatskoj, odluku o primjeni nacionalne povlastice
najavljuje odmah prigodom pokretanja postupka nabave. Objava koja se odnosi
na nacionalnu povlasticu ne može se kasnije mijenjati. Prilikom primjene
nacionalnih povlastica uzet će se u obzir sve obveze koje je Republike
Hrvatska prihvatila međunarodnim sporazumima.

NAČINI NABAVE

Članak 4.

1. Osnovni način nabave je "javno nadmetanje".

2. "Predkvalifikacija", u postupku javnog nadmetanja ima svrhu
prethodnog utvrđivanja kvalificiranih i podobnih dobavljača
i izvoditelja, a primjenjuje se za nabavu roba, ustupanje radova ili usluga
čija je vrijednost veča od 6,000.000 kuna (kapitalni izdaci)
i duže su trajnošti (preko jedne godine).

3. Drugi načini nabave su:

a) za robu i radove: - nadmetanje po pozivu; - prikupljanje ponuda;
- izravna pogodba; i b) za usluge: - prikupljanje ponuda po pozivu.

JAVNO NADMETANJE (ZA ROBU I RADOVE)

Članak 5.

1. Javno nadmetanje provodi korisnik radi odabira najpovoljnije ponude
između najmanje tri natjecatelja od kojih je najmanje jedan iz druge
zemlje u svim slučajevima osim u slučajevima spomenutim u
člancima 7, 8. i 9. ove Uredbe.

2. Javnom nadmetanju mogu pristupiti domaći i strani dobavljači.

3. Korisnik je obvezan poduzeti sljedeće radnje pri vođenju
postupka javnog nadmetanja:

- objaviti javno nadmetanje u domaćim i u međunarodnim glasilima,
na način naveden u točki 6. ovoga članka;

- pripremiti odgovarajuću dokumentaciju za javno nadmetanje sa
svim potrebnim uputama i uvjetima nadmetanja;

- odrediti rok, mjesto i vrijeme predaje i javnog otvaranja ponuda:
sudionici moraju podnijeti ponude do određenog vremena, na određeni
datum i na od ređenom mjestu koji su navedeni u natječajnoj
dokumentaciji. Sve ponude će se otvoriti istovremeno,odmah nakon
datuma i vremena određenog za podnošenje ponuda. Nakon otvaranja ponude
se ne mogu mijenjati niti se o njima može pregovarati. Kasnije prispjele
i nepotpune ponude neće se razmatrati;

- osnovati komisiju za procjenu ponuda od najmanje tri člana
koja će:

- otvoriti ponude u nazočnosti ponuditelja koji su dali ponude
i žele biti nazočni;

- obaviti procjenu ponuda. Ponude će se ocijeniti na temelju objektivnog
sustava procjene koji će biti prethodno naveden u natječajnoj
dokumentaciji;

- odabrati najpovoljniju ponudu;

- korisnik će obavijestiti sudionike o odabiru ponude; - provesti
naknadnu kvalifikaciju ako nije odabrana niti jedna ponuda odnosno ako
nije provedena prekvalifikacija;

- korisnik će odlučiti o sklapanju ugovora.

4. U svrhu osiguranja pravednog i jednakopravnog sudjelovanja, obavijest
o javnom nadmetanju i dokumentacija uključivat će sve uvjete
i dati sudionicima dovoljno vremena da pribave dotičnu dokumentaciju,
te da pripreme i podnesu svoje ponude. Korisnik će osigurati da u
javnom nadmetanju ugovor bude sklopljen s najpovoljnijim ponuditeljem bez
pregovaranja s odabranim ili bilo kojim drugim ponuditeljem, sudionikom
javnog nadmetanja.

5. Ako se na javno nadmetanje ne jave najmanje tri ponuditelja, nadmetanje
se ponavlja, osim u iznimnom slučaju za koji je potrebna suglasnost
Ministarstva financija.

6. Obavijest o javnom nadmetanju za nabavu roba ili ustupanju radova
čija vrijednost prelazi 400.000 kuna po ugovoru, daje se najmanje
u dva domaća tiska ili u "Narodnim novinama", a za vrijednost
od preko 6,000.000 kuna mora također biti objavljena i u odgovarajućim
međunarodnim glasilima koje odredi Ministarstvo financija. Dokumentacija
za javno nadmetanje objavljuje se u pravilu na hrvatskom jeziku, a u međunarodnim
glasilima na engleskom. Jezik ponude koju će dati zainteresirani
sudionici bit će isti kao i jezik dotične dokumentacije. 7.
Domaća valuta, kuna (kn) je valuta u kojoj se izražavaju vrijednosti
nabave i dokumentacije. Kada se nadmetanje objavljuje u međunarodnim
glasilima iznosi domaće valute se izražavaju i u protuvrijednosti
USD ili DEM. Članak 6. 1. Korisnik može, u slučaju nabave
roba ili ustupanja radova u vrijednosti iznad 400.000 kuna odnosno u slučaju
njihove specifičnosti, provesti utvrđivanje podobnosti (predkvalifikacija).
2. Korisnik u slučaju iz točke 1. ovoga članka će:
- objaviti utvrdivanje podobnosti u domaćem tisku ili "Narodnim
novinama" a kad je to ovom Uredbom određeno i u odgovarajućem
medunarodnom glasilu; - pripremiti odgovarajuću dokumentaciju sa
svim odgovarajućim uputama i uvjetima; - odrediti rok dostave prijave;
- odabrati podobne natjecatelje. 3. Podobnost natjecatelja utvrđuje
se u smislu njegove mogućnosti da uspješno obavi radove i/ili isporuči
robu odgovarajuće kvalitete koji su predmet ustupanja, odnosno da
uspješno odgovara ciljevima i zadaćama dotičnog posla. 4.
Nakon utvrđivanja podobnosti korisnik provodi nadmetanje prikupljanjem
ponuda po pozivu između natjecatelja koji su ocijenjeni podobnim.

NADMETANJE PRIKUPLJANJEM PONUDA PO POZIVU (ZA ROBU I RADOVE)

Članak 7.

Nadmetanje prikupljanjem ponuda po pozivu provodi se na način
da se izravno pozovu određeni natjecatelji da podnesu svoje ponude
za nadmetanje Postupak se provodi na isti način kako je to propisano
za javno nadmetanje. Nadmetanje po pozivu može se provesti samo uz prethodno
odobrenje Ministarstva financija. Ministarstvo financija odobrit će
nadmetanje po pozivu unutar 7 radnih dana od primitka zahtjeva i to samo
u sljedećim slučajevima: a) kad se javno nadmetanje ne primjenjuje
sukladno odredbama točke 3 članka 3.; b) kad postoji ograničen
broj dobavljača roba odnosno izvoditelja radova; c) u hitnim i izvanrednim
slučajevima; d) u slučaju kad je prethodno provedeno utvrdivanje
podobnosti po odredbama članka 6. Korisnik je dužan uzeti u obzir
potencijalne dobavljače i izvoditelje, a kada na nadmetanje poziva
dobavljače odnosno izvoditelje i iz inozemstva, pozvat će
najmanje tri dobavljača odnosno izvoditelja od kojih je najmanje
jedan iz druge zemlje.

PRIKUPLJANJE PONUDA (ZA ROBE I RADOVE)

Članak 8.

1. Korisnik traži ponude sa cijenom kod nabavke gotove robe i potrošnog
materijala manje pojedinačne vrijednosti, robe potrebne za održavanje,
ili kod radova malog opsega, ako procijenjena vrijednost po jedno nabavci
ili ukupno za (dotičnu) godinu iznosi više od 200.000 kuna, a ne
prelazi 400.000 kuna. Ta je nabava valjana samo u slučaju kad korisnik
pribavi najmanje tri ponude sa cijenama. 2. Poziv na dostavu ponuda sa
cijenama mora sadržavati opis robe ili roba koje se nabavljaju, krajnji
rok za predaju ponuda, rok isporuke, kao i potrebna tehnička svojstva
robe odnosno kvalitetu radova. 3. Poziv za dostavljanje ponuda sa cijenama
može biti poslan putem telefaksa, a i ponude mogu biti podnijete telefaksom,
ili u drugom pisanom obliku pod uvjetom da su primljene do roka određenog
u pozivu.

IZRAVNA POGODBA

Članak 9.

1. Korisnik može provesti izravno ugovaranje s jednim dobavljačem
odnosno izvoditeljem, samo uz prethodno odobrenje Ministarstva financija,
i to u sljedećim slučajevima: 1. Za produženje postojećeg
ugovora za robe ili radove, sklopljenog nakon što je proveden postupak
nabave opisan u člancima 5., 6. i 7. radi nabave dodatnih količina
slične robe ili radova, pod uvjetom da je korisnik siguran da ne
može postiči bolje uvjete i ako smatra da produljeni ugovor nudi
razumne cijene. Produženje po ovoj točki moguće je samo jednokratno
i do najviše 50% od vrijednosti osnovnog ugovora. 2. Za standardnu opremu
ili rezervne dijelove, koji moraju odgovarati već postojećoj
opremi što može također biti opravdan razlog za nastavljanje s dodatnim
nabavkama kod istog dobavljača. Takva je nabava opravdana kad je
originalna oprema u potpunosti odgovarajuća, količina novih
dijelova, koji se nabavljaju ne premašuje već postojeću količinu,
cijena je prihvatljiva, a razmotrene su i odbačene prednosti nabave
eventualno neke druge marke ili od drugog dobavljača. 3 Ako se potrebna
roba može nabaviti samo od isključivo jednog dobavljača ili
zaštićenog vlasnika. 4 U slučaju državne sigurnosti ili izuzetnih
okolnosti, kao što je prirodna ili od čovjeka izazvana nepogoda.
2. Korisnik koji koristi ovaj način nabave, treba dobavljaču/izvoditelju
dati sve potrebne podatke u svezi s robama ili radovima koje nabavlja,
traži podnošenje ponude ili predračun prema potrebi, i uvjeriti
se da su cijene, koje nudi dobavljač/izvoditelj, odgovarajuće
onima koje prevladavaju na tržištu.

NADMETANJE PRIKUPLJANJEM PONUDA PO POZIVU (USLUGA)

Članak 10.

1 Korisnik će za svaku potrebu prirediti upute i procjene troškova.
Upute sadržavaju ciljeve i opseg usluga kao i oćekivane rezultate
usluga. 2. Korisnik će pozvati najmanje tri iskusna izvoditelja i
dostaviti im pozivno pismo s opisom traženih usluga prema točki
1. ovoga članka. 3. Pozivno pismo sadrži kratak opis zadatka, način
ocjenjivanja, vrijeme predviđeno za podnošenje ponuda, rok važenja
ponuda, vrijeme predviđeno za pregovaranje i dodjelu zadataka. Uz pozivno
pismo moraju biti priložene upute i nacrt ugovora 4. Pozivno pismo sa svim
prilozima treba poslati izvoditeljima s popisa od kojih se traži da dostave
svoje ponude u dvjema odvojenim kovertama. U jednu kovertu treba staviti
ponudu s tehničkim podacima, a u drugu cijenu ponuđenih usluga.
5. Nakon isteka roka za podnošenje prijedloga, koji je naveden u pozivnom
pismu, korisnik će odrediti komisiju koja će otvoriti prijedlog
s tehničkim podacima, ocijeniti ih pomoću skale raspona 100
bodova kako bi ih se moglo rangirati. , Nakon ocjene i rangiranja otvaraju
se ponude sa cijenama, a korisnik će započeti pregovore s
ciljem zaključenja ugovora s onim izvoditeljem, koji je za obavljanje
zadatka ponudio najnižu cijenu i nalazi se unutar 20% najviše ocijenjenih
ponuda s tehničkim podacima. 6 Pregovori će se baviti poboljšanjem
traženih uvjeta, ako je izvoditelj podnio takav prijedlog, predloženim
planom rada koji je dio tehničkog dijela ponude, vremenskim rasporedom,
planom putovanja i financijskim dijelom ponude. 7. Odredbe točaka
2. do 6. ovoga članka ne primjenjuju se na usluge pojedinačnih
stručnjaka Za njih treba prirediti popis od tri kvalificirane osobe.
Tako izabranim pojedincima treba poslati jednostavno pozivno pismo s uputama.
Oni će na poziv odgovoriti tako da predoče svoj radni životopis
s preporukama. Korisnik će zatim ocijeniti njihove kvalifikacije,
iskustvo, znanje jezika itd., koristeći sustav bodova, a ugovor će
potpisati s osobom, koja postigne najveći broj bodova. 8. U slučaju
da se potrebno znanje ne nudi ili ne postoji na domaćem t.ržištu,
korisnik će, nakon konzultacija s Ministarstvom financija, pozvati
inozemne ponuditelje usluga u skladu s točkama 2. do 6. ovoga članka
naročito kada se radi o velikim poslovima, ili u skladu s točkom
7. kad se radi o stručnjacima/pojedincima.

NEPRISTRANO POSTUPANJE I TAJNOST

Članak 11.

1. Korisnik će, bez obzira na način nabave. propisan u
člancima 5. do 10. učiniti sve da osigura nepristrano postupanje
i povjerljivost u postupku nabave. Nikakvi podaci glede tijeka postupka
nabave neće biti dostupni onima, koji u nadmetanju ne sudjeluju,
a sudionici neće odavati drugim osobama nikakve podatke o tijeku
nabave. 2. Korisnik treba čuvati dokumentaciju o nabavi (ponude,
ugovori i sl.) i snosi odgovornost za njihovo čuvanje sukladno propisima.

STRUČNE KOMISIJE

Članak 12.

1. Stručna komisija provodi postupak nadmetanja i druge stručne
poslove vezane za nabavu sukladno ovoj Uredbi. 2. Stručnu komisiju
imenuje korisnik, a ima najmanje tri člana. 3. Članovi komisije
odgovorni su za svoj rad korisniku. 4. Nadležno ministarstvo ili državna
upravna organizacija, kada se radi o korištenju sredstava državnog proračuna
i izvanproračunskih fondova, te poglavarstvo jedinica lokalne samouprave
i uprave kada se radi o sredstvima proračuna tih jedinica, može
po potrebi imenovati svoga predstavnika u komisiju (u daljem tekstu: predstavnik).
5. Ako predstavnik uoči da dokumentacije ili postupak nisu u skladu
s odredbama ove Uredbe ili njenim sastavnim dijelovima dužan je na to upozoriti
osnivača komisije i predložiti mjere za otklanjanje uočenih
nedostataka. 6. Ukoliko osnivač komisije ne prihvati predložene
mjere za otklanjanje uočenih nedostataka, predstavnik će o
tome odmah obavijestiti Ministarstvo financija.

PROVEDBA I NADZOR

Članak 13.

1. Ministarstvo financija obavlja nadzor nad primjenom ove Uredbe i
nadležno je za njezinu urednu, djelotvornu i učinkovitu provedbu.
2. Ministarstvo financija će: - izraditi kratki provedbeni naputak
za svaki od načina nabave iz ove Uredbe s odgovarajućim standardnim
obrascima; - davati upute korisnicima i tijelima glede primjene ove Uredbe
; - izdavati odobrenja, suglasnosti i donositi rješenja u svezi s primjenom
ove Uredbe; - organizirati uz pomoć domaćih i stranih stručnjaka
seminare i tečajeve o načinima, uvjetima, primjeni i provedbi
postupaka nabave roba i usluga te ustupanja radova sukladno ovoj Uredbi.
3. Sukladno ovlastima iz Zakona o proračunu i Zakona o izvršavanju
Državnog proračuna Republike Hrvatske za 1995. godinu Ministarstvo
financija obavlja nadzor i umanjuje opseg ili privremeno obustavlja dio
isplata sredstava proračunskim korisnicima ako ne provedu postupak
ili vrše nabavu bez sklapanja ugovora o nabavi prema odredbams ove Uredbe.

PRIGOVORI

Članak 14.

1. Ponuditelji, dobavljači, izvoditelji radova ili usluga koji
imaju razloga za prigovor na nepravilnosti u postupku nabave, mogu odmah
a najkasnije do 3 radna dana od obavijesti o dodjeli posla uložiti pisani
prigovor kod korisnika i Ministarstva financija, ali prije potpisivanja
ugovora. U prigovoru treba navesti osnove slučaja kao i razloge
prigovora. 2. Ako je odmah ili u predviđenom roku uložen prigovor,
korisnik će zaustaviti potpisivanje ugovora o kojem se radi i u roku
od sedam radnih dana od uloženog prigovora odgovoriti na prigovor ili otkloniti
nedostatke iz prigovora. 3. U slučaju negativnog odgovora ili nepostupanja
po prigovoru od strane korisnika u zadanom roku, Ministarstvo financija
će preuzeti i razmotriti prigovor. Ministarstvo financija će
izdati rješenje u roku od 15 radnih dana od podnijetog prigovora.

KAZNENE ODREDBE

Članak 15.

1. Novčanom kaznom od 5.000 do 25.000 kuna kaznit će se
odgovorila osoba korisnika za slijedeće prekršaje: a) ako dozvoli
postupak nabave suprotan odredbama ove Uredbe (članci 5.-12.); b)
ako bez suglasnosti Ministarstva financija provodi postupak za koji je
ovom Uredbom propisano prethodno odobrenje (članak 3. točka
2., članak 5. točka 5. i članak 7.); c) ako sklopi
ugovor o nabavi suprotno odredbama ove Uredbe.

PRIJELAZNE ODREDBE

Članak 16

1. Do stupanja na snagu Zakona o nabavi za javne potrebe primjenjivat
će se postupak nabave prema ovoj Uredbi i sa nadležnostima koje su
predviđene ovom Uredbom za Ministarstvo financija. 2. Nadležna ministarstva
i državne upravne organizacije će donijeti posebne provedbene propise
vezane za primjenu ove Uredbe iz područja svojih odgovornosti. Članak
17. 1. Ministarstvo financija će provedbene upute za primjenu pojedinih
načina nabave s odgovarajućim standardnim obrascima iz stavka
2. članka 13. ove Uredbe donijeti u roku od 30 dana od stupanja
na snagu ove Uredbe. 2. Nadležna ministarstvg i državne upravne organizacije
dužne su donijeti posebne provedbene propise iz stavka 2. članka
16. u roku od 30 dana nakon stupanja na snagu provedbenih naputaka iz stavka
1. ovoga članka.

Članak 18.

Nadležna ministarstva i državne upravne organizacije osigurat će
nadzor da se sve nabave započete prije stupanja na snagu ove Uredbe
završe po postupku i primijene ugovori koji su sklopljeni prije stupanja
na snagu ove Uredbe.

Članak 19.

Ministarstvo financija usklađuje i nadzire provedbu ove Uredbe.

STUPANJE NA SNAGU

Članak 20.

Ova Uredba stupa na snagu danom objave u "Narodnim novinama".

Klasa: 301-03/95-01/01

Urbroj: 5030105-95-1

Zagreb, 23. veljaće 1995.

Predsjednik

**Nikica Velentić,** v. r.

## --- POPIS KORISNIKA

### IZ ČLANKA1. UREDBE O POSTUPKU NABAVE ROBA I USLUGA I USTUPANJA RADOVA

A) Tijela državne uprave i ostala tijela državne vlasti

1.SABOR REPUBLIKE HRVATSKE Komisija za utvrđivanje ratnih i poratnih
žrtava

2. PREDSJEDNIK REPUBLIKE HRVATSKE Ured Predsjednika Republike Hrvatske
Ured za nacionalnu sigurnost

3. VLADA REPUBLIKE HRVATSKE Ured za UNPROFOR i Promatračku misiju
EZ Ured za granice Ured za projekt sukcesije Ured za međunacionalne
odnose Ured za zakonodavstvo Vlade Republike Hrvatske Ured za opće
poslove Vlade i Sabora Hepublike Hrvatske Državni protokol Ured za prognanike
i izbjeglice Ured za odnose s javnošču Ured za upravljanje imovinom
Republike Hrvatske Hrvatska izvještajna novinska agencija Ured za žrtve
rata Ured za ekonomiku i restrukturiranje javnih poduzeča Hrvatska
garancijska agencija Komisija za odnose s vjerskim zajednicama Hrvatska
informacijsko-dokumentacijska i referalna agencija Operativni stožer za
stradalllike domovinskog rata Komisija za suzbijanje zloupotrebe droge

4. MINISTARSTVO FINANCIJA Carinska uprava Porezna uprava Financijska
policija

5. MINISTARSTVO OBRANE

6. MINISTARSTVO RAZVITKA I OBNOVE HKBO Zagreb

7. MINISTARSTVO UNUTARNJIH POSLOVA Hrvatska vatrogasna zajednica

8. MINISTARSTVO VANJSKIH POSLOVA Diplomatsko konzularna predstavništva

9. MINISTARSTVO GOSPODARSTVA

10. MINISTARSTVO KULTURE Republički fond za kulturu Hrvatska
matica iseljenika Matica hrvatska

11. MINISTARSTVO POLJOPRIVREDE I ŠUMARSTVA

12. MINISTARSTVO POMORSTVA, PROMETA I VEZA Uprava sigurnosti unutarnje
plovidbe Uprava kontrole leta Lučke kapetanije Hrvatske ceste

13. MINISTARSTVO PRIVATIZACIJE I UPRAVLlANJA IMOVINOM

14. MINISTARSTVO PROSTORNOG UREÐENJA, GRADITELJSTVA I STANOVANJA

15. MINISTARSTVO PROSVJETE I ŠPORTA Predškolski odgoj Osnovnoškolsko
obrazovanje Srednjoškolsko obrazovanje Tehnička kultura Šport i
rekreacija

16. MINISTARSTVO RADA I SOCIJALNE SKRBI Republički fond socijalne
zaštite Hrvatski vojni invalidi domovinskog rata

17. MINISTARSTVO TURIZMA

18. MINISTARSTVO UPRAVE Županija Požeško-Slavonska - županijski ured
Županija Krapinsko-Zagorska - županijski ured Županija Šibenska - županijski
ured Županija Brodsko-Posavska - županijski ured Županija Varaždinska -
županijski ured Županija Međimurska - županijski ured Županija Koprivničko-Križevačka
- županijski ured Županija Osječko-Baranjska - županijski ured Županija
Sisačko-Moslavačka - županijski ured Županija Karlovačka
- županijski ured Županija Zadarsko-Kninska - županijski ured Županija
Bjelovarsko-Bilogorska - županijski ured Županija Primorsko-Goranska -
županijski ured Županija Virovitičko-Podravska - županijski ured
Županija Dubrovačko-Neretvanska - županijski ured Županija Zagrebačka
- županijski ured Županija Vukovarsko-Srijemska - županijski ured Županija
Istarska - županijski ured Županija Ličko-Senjska - županijski ured
Županija Splitsko-Dalmatinska - županijski ured Inspekcijska tijela državne
uprave Varaždin Inspekcijska tijela državne uprave Gospič Inspekcijska
tijela državne uprave Osijek Inspekcijska tijela državne uprave Rijeka
Inspekcijska tijela državne uprave Karlovac Inspekcijska tijela driavne
uprave Sisak Inspekcijska tijela državne uprave Bjelovar Inspekcijska tljela
državne uprave Split

19. MINISTARSTVO ZDRAVSTVA Crveni križ

20 MINISTARSTVO ZNANOSTI I TEHNOLOGIJE Visoka naobrazba Znanstvenoistraživačka
djelatnost Hrvatska akademija znanosti i umjetnosti Nacionalna i sveučilišna
biblioteka Leksikografski zavod "M. Krleža"

21. MINISTARSTVO PRAVOSUÐA Uprava za izvršenje kaznenih i prekršajnih
sankcija Vrhovni sud Republike Hrvatske Visoki trgovački sud Republike
Hrvatske Upravni sud Republike Hrvatske Državno odvjetništvo Republike
Hrvatske Javno pravobraniteljstvo Republike Hrvatske Republičko
vijeće za prekršaje Županijski sudovi Trgovački sudovi Okružna
državna odvjetništva Općinski sudovi Općinska driavna odvjetništva
Suci za prekršaje Općinska javna pravobraniteljstva

22. USTAVNI SUD REPUBLIKE HRVATSKE

23. URED PUČKOGA PRAVOBRANITELJA

24. DRAŽAVNA UPRAVA ZA VODE

25. DRŽAVNA UPRAVA ZA ZAŠTITU OKOLIŠA

26. DRŽAVNI ZAVOD ZA ZAŠTITU OBITELJI, MATERINSTVA I MLADEŽI

27. DRŽAVNI HIDROMETEOROLOŠKI ZAVOD

28. DRŽAVNI ZAVOD ZA MAKROEKONOMSKE ANALIZE I PROGNOZE

29. DRŽAVNI ZAVOD ZA NORMIZACIJU I MJERITELJSTVO

30. DRŽAVNI ZAVOD ZA PATENTE

31. DRŽAVNI ZAVOD ZA STATISTIKU

32. DRŽAVNA UPRAVA ZA ZAŠTIU KULTURNE PRIRODNE BAŠTINE

33. DRŽAVNO RAVNATEIJSTVO ZA ROBNE ZALIHE

34. DRŽAVNI HIDROGRAFSKI INSTITUT

35. DRŽAVNA GEODETSKA UPRAVA

36. DRŽAVNI URED ZA REVIZIJU

37. NARODNA BANKA HRVATSKE

38. ZAVOD ZA PLATNI PROMET

B) Jedinice lokalne samouprave i uprave (županije kotarevi, općine
i gradovi), njihove službe i korisnici njihovih proračuna

C) Druge pravne osobe iz članka 1.- Uredbe primjenjuju Uredbu
u slijedećim slučajevima:

(a) ako u većoj mjeri koriste sredstva proračuna, državna
jamstva ili druga osiguranja plaćanja u svezi s ugovorom o nabavi
ili drugu potporu glede preuzetih obveza ugovora;

(b) ako su u cijelosti pod upravom ili nadzorom države ili država sudjeluje
u upravi ili nadzoru;

(c) ako su od države dobile isključivo pravo ili dozvolu za prodaju
određene robe ili pružanje usluga;

(d) ako o rezultatima poslovanja podnese godišnji obračun nadležnom
državnom organu, proračunu ili odgovara državnoj riznici u pogledu
uspješnosti poslovanja;

(e) ako se na njih odnose obveze koje je u svezi s nabavom preuzela
država međunarodnim ugovorom ili bilo kojom međunarodnom obavezom;

(f) ako su osnovane posebnim državnim pravnim aktom u svrhu obavljanja
poslova za javne potrebe i ako tmeljem toga obavljaju nabavke.

Poduzeća

1. Hrvatske željeznice

2. Hrvatska pošta i telekomunikacije

3. Jadrolinija

4. Hrvatska elektroprivreda

5. Narodne novine

6. Hrvatske šume

7. Hrvatski radio i televizija

8. Javno poduzeće "Kumrovec"

9. Javno poduzeće "Brijuni"

10 Jadranski naftovod

11. Lošinjska plovidba, Mali Lošinj

12. Rapska plovidba, Rab

13. Dunavski Lloyd

14. Uprava nacionalnog parka Kornati

15. Uprava nacionalnog parka Ribnjak

16. Uprava nacionalnog parka Paklenica

17. Uprava nacionalnog parka Krk

18. Uprava nacionalnog parka Mljet

19. Uprava nacionalnog parka Plitvička jezera

20. Javno poduzeće "Plovput"

21. Javno poduzeće "Hrvatski registar brodova" Društva
i institucije- korisnici kredita zakljućenih od strane Vlade ili
kredita za koje je Vlada izdala jamstva

1. Brodogradilište "3. maj" d. d., Rijeka,

2. "TLM" s.p.o., Šibenik,

3. Hrodogradilište "Trogir", Trogir,

4. Brodogradilište "Uljanik" d.d., Pula,

5. Brodogradilište "Split" d.d., Split,

6. "Jedinstvo" d.d., Zagreb,

7. "Željezara" d.d., Sisak,

8. "Dalmacijacement" d.d., Kaštel-Šućurac,

9. Brodogradilište "Kraljevica", Kraljevica,

10. "Tvornica elektroda i ferolegura" s.p.o., Šibenik,

11. "Dalmatinka" d.d., Sinj,

12.INA - "lndustrija nafte" d.d., Zagreb,

13. Hrvatske ceste,

14. Hrvatski zavod za zdravstveno osiguranje,

15. Croatia - Airlines Zagreb,

16. Vinkovački vodovod i kanalizacija, Vinkovci

17. "Koksara" Bakar

18. Hrvatska elektroprivreda Zagreb

19. Hrvatske željeznice Zagreb

20. Hrvatske šume Zagreb

21. Hrvatska pošta i telekomunikacije Zagreb

22. Hrvatski radio i televizija

23. Jadrolinija Rijeka

24. Narodne novine Zagreb

Banke

1. Dalmatinska banka

2. Slavonska banka

3. Privredna banka Zagreb

4. Riječka banka

5. Zagrebačka banka

6. HKBO

Korisnia kredita za uvoz pamuka iz SAD

1. Pamučna industrija Duga Resa

2. Dalmatinka Sinj

3. TIZ Zadar

4. TIPO Oroslavje

5. Pazinka Pazin

6. Predionica Zagreb

7. Predionica Klanjec

8. Trimot Imotsk

i D) Izvanproračunski fondovi

1. Fond mirovinskog i invalidskog osiguranja

2. Hrvatski zavod za zdravstveno osiguranje

3. Zavod za zapošljavanje

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Uredba, NN 13/1995-241